Nuoriso ajaa vihreiden voimanelikon ohi, vaikka Haavisto esiin pyydettiinkin, puolueen konkari sanoo.

Kukaan ei kysynyt Osmo Soininvaaraa vihreiden puheenjohtajaksi.

”Niin huono tilanne ei vielä ole”, hän sanoo torstaina, vain tuntia ennen Pekka Haaviston ilmoitusta pyrkiä vihreiden väliaikaiseksi puheenjohtajaksi.

Sinänsä Soininvaara sanoo olevansa hyvin yllättynyt, jos puoluevaltuuskunta ei lauantaina Haavistoa valitsisi. Itsekin Soininvaara oli Haavistoa johtoon pyytänyt. Perusteena on muun muassa se, että kesäkuun puoluekokous voisi valita varsinaisen puheenjohtajan puhtaalta pöydältä.